વર્ષ ૨૦૧૮-૧૯ માટે નાણા ખાધ(આવક કરતા ખર્ચનો વધારો) જીડીપીના ૩.૫% જેટલી આંકવામાં આવી છે. આ અગાઉના ટાર્ગેટનું ઉલ્લંઘન છે પણ એવી આશા રાખવી સ્વાભાવિક છે કે આનું પણ ઉલ્લંઘન થશે કેમકે જીડીપીનું આંકલન અવાસ્તવિક છે. આની ખાતરી કરવી હોય તો, વર્ષ ૨૦૧૭-૧૮ના, નાણાકીય ખાધના ટાર્ગેટ પૂરો નહિ થવાનું કારણ મોટાભાગે નીચી મહેસુલ વસુલીને લીધે દર્શાવી શકાય. આપણે એ ધ્યાનમાં રાખવું જોઈએ કે નાણાકીય ખાધનો કરકસરયુક્ત અંદાજ અને નવા “ધિરાણ નિયમ” માટે હજી વધુ પ્રતિબંધાત્મક વચન લાગુ કરવાનો પ્રસ્તાવ, જે સરકારને સરકારી દેવાને જીડીપીના ૪૦% સુધી સીમિત કરે છે તે નાણાકીય બજારોને અને રેટિંગ એજન્સીઓને બતાવવા માટેજ છે કે સરકાર “સુધારાયેલ આર્થિક પથ”પર આગળ વધવા માટે પૂર્ણપણે પ્રતિબદ્ધ છે. આ બજેટની પૂરી પ્રક્રિયાનું પ્રાથમિક લક્ષ્ય રહ્યું છે.